Asiyesikia la mkuu huvunjika guu

ASIYESIKIA LA MKUU HUVUNJIKA GUU
Paliondokea msichana mmoja aliyeitwa Mkadi. Mkadi alikuwa msichana mrembo aliyevutia watu wengi. Wote wa kike na wa kiume walipendezwa na umbo na uzuri wake. Kilichowafurahisha zaidi kuhusu Mkadi ni kwamba alikuwa marcha mwenye sifa na tabia yuma. Mkadi aliheshimu wote wakubwa kwa wadogo. Alikuwa msichana mtiifu sana mwenye miendo mizuri. Jambo hilo lilimchangia yeye kupenda zaidi kwani urembo wake ulizidi kungaa na kumetameta kwa sababu ya tabia zake nje.
Mkadi alikuwa msichana aliyependa kuvalia mavazi ya heshima. Pia alikuwa mwimbaji mkuu katika kanisa kwani alikuwa amejaliwa na sauti nzuri na ya kupendeza iliweza kumtoa nyoka pangoni. 
Lakini wahenga hawakukosea walipoamba kuwa mgema akisifiwa tembo hulitia maji. Mkadi alipowasili kidato cha sita alianza kubadilika mno. Alianza kutowa heshimu watu, na hata pia wazazi wake. Kila mmoja alishangazwa naye kwani Mkadi waliomjua na huyu wa sasa walikuwa watu wawili tofauti. Kila mtu hakuamini mabadiliko hayo mapya ya Mkadi. Kilichowashangaza zaidi ni kwanini Mkadi alikuwa kabadilika ghafla hali ambayo haikuwa ya kawaida. 
Wazazi waliamua kuyafanya utafiti ili kutafuta chanzo kilichomfanya Mkadi abadilike ghafl kwani alibadilika sana mithili ya kutohudhuria katika jengo kuu la kuabudu na pia hata kutoongoza nyimbo katika kanisa alilokuwa akienda. Baada ya muda mfupi, wazazi walipata , jibu ya maswali yao. Waligundua ya kwamba mwana wao Mkadi alikuwa ameambatana na marafiki waliojulikana kuwa na sifa na tabia mbaya. 
Wazazi wa Mkadi walijaribu kumwambia aachane na marafiki hao lakini Mkadi alikuwa hasikii la mwadhini wala la mteka maji msikitini. Hata pia viongozi wakuu wa kanisa waimwita Mkadi ilikumpa mawaidha lakini hata hayo hayakufua dafu. Kilichosalia kwa Mkadi kuwaachiwa ulimwengu kwani asiyefunzwa na mamaye hufunzwa na ulimwengu.
Siku baada ya siku Mkadi naye alizidi kubadilika ikifikia muda ya kwamba Mkadi alikuwa akitoroka nyumbani na kulala nje. Wazazi walihuzunishwa na jambo hilo lakini Mkadi hakujali kuhusu maumivu ya wazazi wake.
Lakini Mkadi alisahau kwamba njia za sakafuni huishia ukingoni kwani hali ya Mkadi ilianza kubadilika ghafla alianza kutapika na kudhoofika kiafya . Wazazi waliamua kumpleka hospitali kufanyiwa uchunguzi na baada ya hayo ilisemekana kuwa Mkadi alikuwa mjamzito na cha kusikitisha ni kwamba Mkadi alikuwa ameathirika na ugonjwa sugu lisilo na tiba yaani ugonjwa wa ukimwi. Mkadi alilia kwa machungu lakini hangeweza kufanya chochote kwani alionywa tangu mwanzoni na hakusikia. Hapo ndipo nilijifunza kuwa si vyote Vingaavyo ni dhahabu na asiyesikia la mkuu huvunjika guu.